text: Á Dramaverkstaðnum verður undirvíst í dramapedagogikki og teaturframløgum
text: #000000
text: Byrjunaraldurin komandi skeið, 2022 – 2023, er 9 ár, barnið skal vera fylt 9 ár áðrenn 1. jan 2023Áðrenn byrjað verður fáa øll tilmeldaði tilboð um pláss.
text: #000003
text: Ein kann siga, at hetta arbeiði er bæði til gaman og álvara.
text: #000005
text: Tá tú meldar teg til skeið á Dramaverkstaðnum, meldar tú teg til alt skeiðið: Frá byrjan á heystið til mai ári eftir. Undantikið er Hvonnin (vaksin), har næmingarnir sjálvir avgerða hvussu langt fram, eftir jól, skeiðið skal vara.
text: #000008
text: Prísur fyri komandi skeið 2022-2023 er:
text: #000009
text: Barna og ungdóms bólkar, kr. 800 fyri alt skeiðið
text: #000010
text: GG! Gjaldast skal tá næmingurin tekur av plássi á Dramaverkstaðnum. Fyri at ganga á Dramaverkstaðnum skal inngjaldingin vera registrerað!
text: #000011
text: Kontonummar fylgir við tilboðnum um, at næmingurin fær bjóða pláss á Dramaverkstaðnum.
text: #000012
text: Nær byrjar drama?So skjótt boð frá Dramaverkstaðum, um nær byrja verður, er mótikið og skeiðsgjaldið er goldið.
text: #000014
text: Nær enda skeiðini?Skeiðini enda umleið mai. Um tað er okkurt serligt tiltak, kann verða, at onkur bólkur heldur á eitt sindur longri.Hvussu er við útmelding? Útmelding, meðan skeiðin eru í gongd, kann bert lata seg gera vegna serligar umstøður (td flyting, sjúku osfr.) Útmelding skal vera skrivlig og skal sendast til dagliga leiðaran Hjørdis Verlandsdóttir Johansen, Korkagøta 12, 100 Tórshavn ella til hjordis@drama.fo
text: #000015
text: Soleiðis arbeiða vit: Dramaverkstaðið leggur stóran dent á, at menna næmingarnar við at viðurkenna teirra spontanitet. Á tann hátt er tað møguligt at bøta um sjálvsvirðing, sjálvsálit og samstarv við onnur.
text: #000018
text: Á Dramaverkstaðnum eru tað næmingarnir, sum vísa vegin. Vit royna at peila eftir, hvønn veg tey vilja fara. Okkara íkast er at geva teimum førleika at ogna sær amboð innan leiklistina, so tey eru før fyri at fara nýggjar leiðir og hava møguleika fyri at gera royndir innan einstaku lærugreinirnar.Gestalærarir: Av og á hava vit gestalærarar, sum kunnu geva okkum íblástur til okkara dagliga arbeiði og sýningar.
text: #000019
text: Hvat kunnu vit bjóða: Tað krevst ongin forkunnleiki, men áhugin fyri at royna ymsu lærugreinirnar innan drama og teatur er neyðugur: Drama, dans, talu, rørslu, scenografi, búnar, ljós, ljóð og tónleik. Undirvíst verður í ymiskum lærugreinum, sum geva innlit og hegni í sjónleikarlist t.d.: røddvenjing, sjónleiksteknikki, konsentratión, dramaspøl, avspenning, andadráttsvenjing, teatursport, forumleik, improvisatiónsvenjing. Tá arbeitt verður við leiklist viðførur tað, at arbeitt verður við eini rúgvu av lívsáskoðanum og heimspeki (filosofi), sum kann snúgva seg um samfelagstrupuleikar, menniskjaligar styrkir og veikleikar, tað at menna seg frá barni til vaksnan og nógv annað.
text: #000020
text: Grundhugsan: Grundhugsanin undir drama- og teaturprocessroyndum er, at læra næmingar kynstrið, at skapa list úr tilfari lærarin og næmingarnir hava valt at arbeiða við, og vera før fyri at bera tað fram fyri øðrum og at hetta arbeiðið skal geva møguleika fyri at tosa og hugsa (reflektera) um innihaldið, so næmingarnir kunnu læra at seta orð á egnar kenslur og hoyra um kenslur hjá øðrum.
text: #000021
text: Visión: Hugsjónin er, at bólkarnir kanna/granska innihald og undirtekstir í evni, leiki ella øðrum tilfari lærarin og næmingarnir hava valt at arbeiða við, umseta tað til leik og gera eina sýning, sum næmingarnir føla teir eiga lut í.
text: #000022
text: Jólaleikir: Jólaleikur verður, men bert um lærarir hava tíð og møguleika fyri at verða leikstjórar, so ikki heilt vist hvørt ár.Leikaløtan hevur verið fastur táttur í desember mánaða í nógv ár. Støða verður tikin til um sýnigar skulu vera ella ikki á hvørjum ári, og hvør skal standa fyri arbeiðinum. Sýningar: Drama/teaturundirvísingin á Dramaverkstaðnum er ikki grundað á eini sjónleikarframførslu tá skeiði endar! Tað hevur víst seg at vera sera sera trupult at fáa næmingar (og foreldur) at skilja, at tað er sera umráðandi, at venjingar til sjónleik krevja strenga og góða uppmøting, og tí hava lærarir eitt tógvið stríð við at fáa framførslur klárar til at sýna fram. Tá ongin sjónleikur skal sýnast fram, verða tað hugnaløtur fyri familju og vinum, har næmingarnir vísa fram ymiskt tey hava lært og annað.
text: #000023
text: Hvonnin venur ikki leik til framførslu, men arb við at greina ymiskar leikir og so spæla brot fyri hvørjum øðrumTað hava tó verið nógvar sýnigar á Dramaverkstaðnum øll árini, millum 2 til 4 sýningar hvørt ár. Tað hevur eyðnast, tá øll hava skilt at uppmøtingin er avgerðandi.Dramaverkstaðið hevur sýnt fram á Dramaverkstaðnum, í Sjónleikarhúsinum, á Tjóðpallinum og uttandura í miðbýnum, umframt hetta hava vit verið í útlondum við leikum fleiri ferðir. Vit hava fingið sera góð ummælir bæði her heima og uttanlanda.
text: #000024
text: Konsulent tænasta: Dramaverkstaðið bjóðar sær at skipa fyri verkskeiðum, fyrilestrum og ráðgeving. Vit eru von við ymiskar aldursbólkar og við næmingum á ymiskum støði.Prísur, fyri verkskeiðum, fyrilestrum og longri undirvísing, eftir avtalu.Gjøllari kunning fæst við at venda sær til Dramaverkstaðið, undir varablaðnum “Fá samband” her á heimasíðuni.
text: #000025